Saron panembung utawa kang sering sinebut ricikan demung ya iku salah siji ricikan utawa waditra Gamelan Jawa. Saron panembung saiki lumrah dienggo minangka panjangkep baku gamelan. Ricikan iki kalebu ing golongan waditra wilah. Pigunané saron panembung ya iku ngisi laras-laras balungan gendhing. Jinis saron iki ana rong macem, saron panembung laras sléndro lan laras pélog. Saron iki duwé wilah siji gembyang (oktaf) kang luwih sethithik. Ing sor saron panembung dijangkepi siji ruang gema kanggo ngebanteraké swara kang dikasilaké. Bédané saron iki karo jinis saron liyané iku ukuran wilahé kang cukup amba lan kandel. Ana uga saron panembung nganggo ruang gema kang rupané iku nganggo bumbungan (tabung résonator). Frékuensiné ditala pas ing frékuénsi wilah kang dipasang ing dhuwuré.